La Biblioteca Infantil celebra el Dia Mundial de l’Arbre amb una divertida Animació Lectora
2025-07-24

A finals de juny, i a punt d’acomiadar la programació d’Animació Lectora fins al setembre, la Biblioteca Infantil acollirà una nova animació per a commemorar el Dia Mundial de l’Arbre. L’activitat tindrà lloc el dijous 26 de juny, a les 18.00 hores i a participar estan convidades i convidats tots els usuaris d’este servei municipal i les seues famílies.

Continuant amb la seua labor de sensibilització mediambiental de juny, la Biblioteca Infantil commemorarà la jornada amb la lectura en veu alta del conte Un árbol, de Rodrigo Mattioli. Una vegada llegit i comentat el conte, els xiquets i xiquetes participants podran sembrar una llavor i emportar-se-la a casa per a veure la seua evolució. Si segueixen les cures que necessita la llavor, veuran els resultats, passats uns dies.

Amb este senzill taller, els participants aprendran lo fàcil que és sembrar una llavor, però la responsabilitat que té cuidar-la. Comprovaran que els actes que realitzen influeïxen en l’entorn, o el que és el mateix, si cuiden i li donen a la llavor el que necessita, esta germinarà i creixerà gràcies. Podran veure com creixen les arrels i ixen les fulles.